# Personlig computer VAIO Fit 15ESVF1531/SVF1541

## Hvad skal jeg gøre, hvis jeg ikke kan afspille film eller lydfiler, som jeg har modtaget, via Wi-Fi(R) (trådløst LAN), eller hvis afspilningen afbrydes? Hvorfor er dataoverførselshastigheden så langsom?

- Flyt VAIO-computeren væk fra eventuelle forhindringer eller tættere på det adgangspunkt, du anvender.

  Forbindelsen kan blive påvirket af afstanden mellem enhederne, forhindringer, enhedernes konfiguration, radiobølgernes styrke, interferens, vægmaterialer, den anvendte software osv.

- Hvis du bruger et adgangspunkt, kan enheden blive midlertidigt overbelastet, afhængigt af hvor mange andre enheder der kommunikerer via adgangspunktet.

  Vent lidt, og prøv så igen.

- Skift kanalindstillingerne for adgangspunktet. Ved at skifte kanal kan du muligvis reducere interferensen og forbedre dataoverførselshastigheden.

  Hvis der forekommer interferens på adgangspunktkanalen, kan dataoverførselshastigheden blive reduceret.

- Hvis adgangspunktet forstyrres af andre adgangspunkter, skal du ændre adgangspunktkanalen.

  Du kan finde flere oplysninger i den brugervejledning, der fulgte med adgangspunktet.

- Sørg for, at der ikke anvendes en mikrobølgeovn i nærheden af Wi-Fi -enhederne.

  Frekvensbåndet på 2,4 GHz, som Wi-Fi-netværket benytter, bruges af forskellige enheder og apparater. Hvis du bruger en mikrobølgeovn, mens der kommunikeres via Wi-Fi, kan dataoverførselshastigheden blive langsommere, kommunikationsrækkevidden kan formindskes, og kommunikationen kan blive afbrudt.

Gå til toppen af siden