# Personlig computer VAIO Fit 15ESVF1531/SVF1541

## Sådan bruger du berøringsskærm (Modeller udstyret med berøringsskærm)

Du kan trykke på berøringsskærm, eller du kan gøre nogle enkle bevægelser med dine fingre, når du vil betjene VAIO-computeren.

### Grundlæggende betjening

#### Klikke (trykke)

Tap en gang på berøringsskærm med en finger. Du kan vælge en knap, som f.eks. OK og Annuller, eller du kan vælge et punkt på en menu ved at trykke på det.

#### Dobbeltklikke (dobbelttrykke)

Tryk på berøringsskærm to gange hurtig efter hinanden med en finger.

Du kan starte en app, som f.eks. et tekstbehandlingsprogram eller et regnearksprogram, eller du kan åbne en fil ved at dobbelttrykke på ikonet.

#### Trække

Sæt en finger på det ønskede sted på berøringsskærm, og træk fingeren. Du kan flytte en fil eller ændre vinduets størrelse ved hjælp af denne bevægelse.

#### Trække og slippe

Tryk på det ønskede fil-ikon, træk det over i en anden mappe, et andet vindue eller app-ikon, og løft derefter fingeren op fra skærmen. Du kan flytte eller kopiere en fil ved hjælp af denne bevægelse.

### Avanceret betjening

Du kan betjene VAIO-computeren med en ganske enkel bevægelse med dine fingre på berøringsskærm.

Reaktionen på en bevægelse er afhængig af app'en.

#### Højreklikke (tryk og hold nede)

Tryk og hold fingeren det ønskede sted på berøringsskærm i et par sekunder, og løft derefter fingeren op fra skærmen. Afhængigt af det sted du berører, kan du få vist forskellige menuer.

#### Rulle

Tryk og træk et område i et vindue, der kan rulles, som f.eks. et Internet Explorer-vindue. Du kan også trække i skyderen i det lodrette rullepanel i det ønskede vindue for at rulle vinduet.

#### Zoome et billede ind eller ud., f.eks. et foto (zoom)

Knib på berøringsskærm med to fingre for at zoome ind på et billede, f.eks. et foto på Billeder. Knib åben for at zoome ind og knib sammen for at zoome ud.

#### Rotere et billede, f.eks. et foto (roter)

Sæt to fingre på berøringsskærm, og træk dem i cirkler for at rotere et billede, som f.eks. et foto. Muligheden for at rotere billeder afhænger af de apps, du bruger.

#### Vælge ved at stryge

Træk fingeren ganske kort i en retning, så skærmen ikke ruller.

Du kan vælge et element, som f.eks. et app-felt eller et billede.

Gå til toppen af siden